Kaalu Kirme

Kaalu Kirme (kuni 9. septembrini 1940 Kaalu Krisel; 12. november 1928 Tallinn – 15. juuli 2020 Kärdla) oli eesti kunstiteadlane."Esivanemate varandus". [Rahvateaduslik teatmik]. Toimetanud Anne Vaserik. Tartu 1993. Lk 145

Ta lõpetas 1948. aastal Tallinna 10. Keskkooli ja 1954. aastal Eesti NSV Riikliku Kunstiinstituudi nahkehistöö erialal.

1965. aastal kaitses ta Tartu Riiklikus Ülikoolis kunstiteaduste kandidaadi väitekirja "Художественная обработка кожи в Эстонской ССР".E-kataloog ESTER. Кирме, Каалу. Художественная обработка кожи в Эстонской ССР: автореферат кандидата искусствоведения. Тарту: Тартуский государственный университет, 1965

Aastatel 1965–1980 töötas ta Ajaloo Instituudis. 1980. aastast oli ta Tallinna Pedagoogilise Instituudi joonistuskateedri dotsent, 1992. aastast Tallinna Pedagoogikaülikooli kunstiajaloo professor ning jooniste- ja graafikakateedri juhataja, hiljem Tallinna Ülikooli emeriitprofessor.

Ta on uurinud Eesti rahvakunsti ajalugu, eriti ehete ajalugu.

 Tunnustus 
1973 Eesti Kunstnike Liidu kunstiteadlaste sektsiooni aastapreemia ("Eesti nahkehistöö")
1978 Kristjan Raua preemia (teos "Eesti kunsti ajalugu I" (I ja II), autorite kollektiiv: Mart-Ivo Eller, Voldemar Erm, Leo Gens, Virve Hinnov, Rudolf Kangert, Juta Keevallik, Kaalu Kirme, Tuui Koort, Ene Lamp, Rein Loodus, Mai Lumiste, Tiina Nurk, Evi Pihlak, Villem Raam, Jüri Selirand, Irina Solomõkova (kollektiivi juht), Karl Tihase, Vaike Tiik, Voldemar Vaga, Hannes Valter, Viivi Viilmann, Lehti Viiroja ja Helmi Üprus)
1987 Kristjan Raua preemia (monograafia "Eesti sõled")
2001 Kristjan Raua preemia (monograafia "Eesti hõbe")
2005 Valgetähe IV klassi teenetemärk
2007 A. H. Tammsaare nimeline kirjanduspreemia ("Kolm paradiisi")
2007 Pärandihoidja (Tallinna Ülikooli emeriitprofessor, kunstiteadlane, rahvuslike ehete uurija)

 Isiklikku 
Tema esimene abikaasa oli Aino Kirme (sündinud Rätsep), neil sündisid lapsed Andres, Kristjan, Tiina ja Jüri. Poeg Kristjan Kirme oli muusik ja Mahavoki algkoosseisu liige.

Tema teine abikaasa Maris Kirme on muusikateadlane.

Viited

Välislingid
Rahvusarhiivi fotode andmebaas. Ed. Vilde nim. Tallinna Pedagoogilise Instituudi joonistuskateedri dotsent Kaalu Kirme (1991)

Kategooria:Eesti etnograafid
Kategooria:Eesti kunstiteadlased
Kategooria:Tallinna Ülikooli õppejõud
Kategooria:Eesti Kunstiakadeemia vilistlased
Kategooria:Tallinna Nõmme Gümnaasiumi vilistlased
Kategooria:Valgetähe IV klassi teenetemärgi kavalerid
Kategooria:Metsakalmistule maetud
Kategooria:Sündinud 1928
Kategooria:Surnud 2020